**7. РАЗРЕД  (7/4)**

1. **час**(**понедељак), 6.4.2020.**

Наставнајединица :**Глаголски вид и род – РТС 3,**

**обнављање;**

**ПРАТИТИ ЧАС; НЕМА ДОДАТНИХ ЗАДАТАКА.**

1. **час(уторак) 7.4.2020.**

Наставна јединица: **Глаголски облици – РТС 3**

**обнављање, пратите само информативно;**

**ПРАТИТИ ЧАС; НЕМА ДОДАТНИХ ЗАДАТАКА.**

1. **час(среда), 8.4.2020.**

Наставна јединица:

**Непроменљиве речи – РТС 3**

**обнављање, пратите само информативно;**

**ПРАТИТИ ЧАС; НЕМА ДОДАТНИХ ЗАДАТАКА.**

1. **час (петак), 2.4.2020.**

Наставна јединица: **Правопис – тачка и запета – РТС 3**

**Тачка са запетом(;) је знак за раздвајање који је изразитији од запете, а слабији од тачке.**

**Овај знак се пише:**

**а) између реченица и делова реченица који нису толико независни да би се одвојили тачком, ни толико блиски да би се одвојили запетом.**

**Пр. Ако му друга ране, не сме га оставити да му непријатељ главу сече; мора га на плећима из боја изнети.“ (Хајдук Станко”, Јанко Веселиновић)**

**б) при набрајању или подели текста на мање јединице.**

**Пр. Придеви су променљиве речи које означавају:**

**а) особину појма исказаног именицом (лепа кућа);**

**б) припадност појма исказаног именицом (Марков стрип);**

**в) материју од које је сачињен појам исказан именицом (дрвена ограда).**

**Преписати лекцију са сајта. Урадити вежбања у Радној свесци на страни 82. Задатке не треба слати на мејл.**

Наставне јединице по плану наставника:

**БЕЗЛИЧНЕ РЕЧЕНИЦЕ**

**Глаголи означаају радњу (трчати, бежати), стање (спавати, сањати) и збивање (грмети, севати, свитати, смркавати се, разданити се, захладнети и други).**

**Глаголи који означавају збивање су и БЕЗЛИЧНИ глаголи, јер означавају неко деловање које нема вршиоца. Кад кажемо нпр. ГРМЕТИ, не подразумева се да неко грми.**

**Ове глаголе можемо употребити у реченицама нпр.:**

**Рано се смркава.**

**Одједном је захладнело.**

**Дуго је синоћ грмело.**

**У овим реченицама НЕМА ГРАМАТИЧКОГ СУБЈЕКТА, јер се глаголи употребљени у служби предиката не могу везати за вршиоца радње.**

**Глаголи у датим примерима стоје увек у 3. лицу једнине (средњег рода). То је БЕЗЛИЧНИ ОБЛИК (увек исто лице, без промене), а и сами глаголи су безлични.**

**Зато се овакве реченице зову БЕЗЛИЧНЕ РЕЧЕНИЦЕ. Њихове одлике су:**

**а) НЕМАЈУ ГРАМАТИЧКИ СУБЈЕКАТ (у номинативу)**

**б) ГЛАГОЛ У СЛУЖБИ ПРЕДИКАТА СТОЈИ У 3. ЛИЦУ ЈЕДНИНЕ (СРЕДЊЕГ РОДА)**

**в) ОЗНАЧАВАЈУ ПОЈАВЕ, СТАЊА ИЛИ ПРОЦЕСЕ (обично у атмосфери) КОЈИ СЕ ДЕШАВАЈУ БЕЗ УЧЕШЋА СУБЈЕКТА**

**Постоје и друге врсте безличних реченица, нпр БЕЗЛИЧНЕ РЕЧЕНИЦЕ СА ЛОГИЧКИМ СУБЈЕКТОМ.**

**ПР. Данас нема часова.**

**Милошу се синоћ много спавало.**

**У датим примерима такође НЕМА ГРАМАТИЧКОГ СУБЈЕКТА, а глагол у служби предиката стоји у 3. ЛИЦУ ЈЕДНИНЕ (СРЕДЊЕГ РОДА).**

**Пажња!!!**

**Реченице које имају граматички субјекат или се он може одредити су ЛИЧНЕ.**

**ПР. Марко пише састав. – субјекат је МАРКО**

**Пишемо састав. – субјекат није исказан, али се може одредити (МИ)**

**Ветар је јуче јако дувао. - субјекат је ВЕТАР**

**Реченице које немају граматички субјекат нити се он може одредити су БЕЗЛИЧНЕ:**

**Јуче је јако дувало. – нема граматичког субјекта**

**Лекцију са сајта препишите у своје свеске.**

**Прочитајте садржај из граматике на 90. и 91. страни.**

**Урадите следеће задатке:**

**1. Заокружи слово испред безличних реченица:**

**а) Време је било лепо.**

**б) На истоку је отоплило.**

**в) Дан се разведрио.**

**г) Разведрило се нагло.**

**д) Наоблачило се изненада.**

**ђ) Киша је падала цео дан.**

**2. Допуни табелу:**

|  |  |
| --- | --- |
| **Личне (субјекатско-предикатске) реченице** | **Безличне (бесубјекатске) реченице** |
| **Зора је сванула.** | **Свануло је.** |
| **Муње су севале повремено.** |  |
| **Киша је пљуштала.** |  |
| **Гром је загрмео из ведра неба.** |  |

Рок за домаћи задатак је недеља, 12.4.2020.